ಲಿಕ್ಸಿಯಾ ಜಾಂಗ್

**ಲಿಕ್ಸಿಯಾ ಜಾಂಗ್** ( Chinese )  ಲಾಸ್ ಏಂಜಲೀಸ್ ದ ಕ್ಯಾಲಿಫೋರ್ನಿಯಾ ವಿಶ್ವವಿದ್ಯಾಲಯೊಡು ಕಂಪ್ಯೂಟರ್ ವಿಜ್ಞಾನೊದ ಜೊನಾಥನ್ ಬಿ. ಪೋಸ್ಟೆಲ್ ಟೀಚರ್.  ಅರೆನ ಪರಿಣತಿ ಕಂಪ್ಯೂಟರ್ ಜಾಲೊಲೆಡ್ ಉಂಡು; ಆರ್ ಇಂಟರ್ನೆಟ್ ಎಂಜಿನಿಯರಿಂಗ್ ಟಾಸ್ಕ್ ಫೋರ್ಸ್ ನ್ ಸ್ಥಾಪನೆ ಮಲ್ಪೆರೆ ಸಹಾಯ ಮಲ್ತೆರ್, ಸಂಪನ್ಮೂಲ ಮೀಸಲಾತಿ ಪ್ರೋಟೋಕಾಲ್ ನ್ ವಿನ್ಯಾಸ ಮಲ್ತೆರ್,  "ಮಿಡ್ಲ್ ಬಾಕ್ಸ್" ಪನ್ಪಿನ ಪದನ್ ರಚನೆ ಮಲ್ತೆರ್,   ಬೊಕ್ಕ ಆ ಪುದರ್ ದ ಡೇಟಾ ನೆಟ್ ವರ್ಕಿಂಗ್ ದ ಅಭಿವೃದ್ಧಿಗ್ ಪ್ರವರ್ತಕರಾಯೆರ್. 

## ಜೀವನ ಚರಿತ್ರೆ
ಜಾಂಗ್ ಉತ್ತರ ಚೀನಾಡ್ ಬುಲೆಯೆರ್, ಅಲ್ಪ ಸಾಂಸ್ಕೃತಿಕ ಕ್ರಾಂತಿ ಶಾಲೆಗ್ಲೆನ್ ಮುಚ್ಚಿನಗ ಒಂಜಿ ಫಾರಂಡ್ ಟ್ರಾಕ್ಟರ್ ಡ್ರೈವರ್ ಆದ್ ಬೇಲೆ ಮಲ್ತೆರ್.  ೧೯೮೧ಡ್ ಲಾಸ್ ಏಂಜಲೀಸ್ ದ ಕ್ಯಾಲಿಫೋರ್ನಿಯಾ ಸ್ಟೇಟ್ ಯೂನಿವರ್ಸಿಟಿಡ್ದ್ ಎಲೆಕ್ಟ್ರಿಕಲ್ ಎಂಜಿನಿಯರಿಂಗ್ ಡ್ ಸ್ನಾತಕೋತ್ತರ ಡಿಗ್ರಿ ಪಡೆಯೆರ್,  ಬೊಕ್ಕ ೧೯೮೯ಡ್ ಡೇವಿಡ್ ಡಿ. ಕ್ಲಾರ್ಕ್ ನ ಮೇಲ್ವಿಚಾರಣೆಡ್ ಮ್ಯಾಸಚೂಸೆಟ್ಸ್ ಇನ್ಸ್ಟಿಟ್ಯೂಟ್ ಆಫ್ ಟೆಕ್ನಾಲಜಿಡ್ ಡಾಕ್ಟರೇಟ್ ಮುಗಿತೆರ್.  ಜೆರಾಕ್ಸ್ ಪಾರ್ಕ್ ಡ್ ಸಂಶೋಧಕಿ ಆದ್ ಬೇಲೆ ಮಲ್ತಿನೆರ್ದ್  ಬುಕ್ಕೊ, 1996ಡ್ UCLA ಗ್ ಪೋಯೆರ್. 

ಆರ್ ಬೊಕ್ಕ ಅರೆನಾ ಕಂಡನಿ ಜಿಮ್ ಮಾಗ್ ರಡ್ಡ್ ಜೋಕುಲು ಉಲ್ಲೆರ್. ಅಕುಲು ಲಾಸ್ ಏಂಜಲೀಸ್ ದ ಶೆರ್ಮನ್ ಓಕ್ಸ್ ಡ್ ಜೀವನ ಮಲ್ಪುವೆರ್. 

## ಆಫರ್ ಲು
ಝಾಂಗ್ 1986ಡ್ ಇಂಟರ್ನೆಟ್ ಎಂಜಿನಿಯರಿಂಗ್ ಟಾಸ್ಕ್ ಫೋರ್ಸ್ ದ ಸುರುತ ಸಭೆಟ್ ಸೇರ್ದಿನ 21 ಜನೊಕ್ಲೆಡ್ ಒರಿಯೆ ಆದಿತ್ತೆರ್, ಸಭೆಟ್ ಸೇರ್ದಿನ ಒಂಜೇ  ಪೊಣ್ಣು ಬೊಕ್ಕ ಒಂಜೇ ವಿದ್ಯಾರ್ಥಿನಿ. ಐಇಟಿಎಫ್ ಡ್, ಅರೆನ ಸುರುತ ಬೇಲೆ ರೂಟಿಂಗ್ ಗ್ ಸಂಬಂಧ ಪಟ್ಟಿನವು, ಆಂಡಲಾ ಅರೆನ ಪ್ರಬಂಧೊದ ಸಂಶೋಧನೆ ಸೇವೆದ ಗುಣಮಟ್ಟೊದ ಬಗ್ಗೆ ಆದಿತ್ತ್ಂಡ್.  ಆರ್ 1994 ಡ್ದ್ 1996 ಮುಟ್ಟ ಬೊಕ್ಕ 2005 ಡ್ದ್ 2009 ಮುಟ್ಟ ಇಂಟರ್ನೆಟ್ ಆರ್ಕಿಟೆಕ್ಚರ್ ಬೋರ್ಡ್ ದ ಸದಸ್ಯೆರಾದಿತ್ತೆರ್  ಜಾಂಗ್ ನ್ ಮೇ 7, 2006 ಡ್ ಪ್ರಕಟವಾದ್ ಐಇಟಿಎಫ್ ಜರ್ನಲ್ ಡ್ ಸಂದರ್ಶನ ಮಲ್ತೆರ್, ಉಂದು ಸುರುತ ಐಇಟಿಎಫ್ ಸಭೆತ 20ನೇ ವಾರ್ಷಿಕೋತ್ಸವೊದ ಸಂದರ್ಭೊಡು.  

ಪ್ರಾಕ್ಟಿಕಲ್ ನೆಟ್ ವರ್ಕ್ ಸೆಟಪ್ ಡ್ ಸೆಟ್ಟಿಂಗ್ ಲೆನ್ ಬದಲಾವಣೆ ಮಲ್ಪುನ ನಿಟ್ಟಿಡ್ ಆರ್ ವಿನ್ಯಾಸ ಮಲ್ತಿನ ಪ್ರೋಟೋಕಾಲ್ ರಿಸೋರ್ಸ್ ರಿಸರ್ವೇಶನ್ ಪ್ರೋಟೋಕಾಲ್ ಗ್ ಆಧಾರ ಆಂಡ್.  ಜಾಂಗ್ ನ ಪ್ರೋಟೋಕಾಲ್ ದ ಬಗ್ಗೆ ಬರೆತಿನ ಪೇಪರ್, "ಆರ್ ಎಸ್ ವಿ ಪಿ: ಎ ನ್ಯೂ ರಿಸೋರ್ಸ್ ರಿಸರ್ವೇಶನ್ ಪ್ರೊಟೊಕಾಲ್" (ಸ್ಟೀವ್ ಡೀರಿಂಗ್, ಡೆಬೊರಾ ಎಸ್ಟ್ರಿನ್, ಸ್ಕಾಟ್ ಶೆಂಕರ್, ಬೊಕ್ಕ ಡೇನಿಯಲ್ ಜಪ್ಪಾಲಾ, ( *ಐಇಇಇ ನೆಟ್ವರ್ಕ್ಸ್* ೧೯೯೩), *ಐಇಇಇ ಕಮ್ಯುನಿಕೇಶನ್ಸ್ ಮ್ಯಾಗಜೀನ್* ದ ೫೦ನೇ ವಾರ್ಷಿಕೋತ್ಸವದ ಸಂಚಿಕೆಡ್ ವ್ಯಾಖ್ಯಾನೊದೊಟ್ಟುಗು ಪಿರ  ಪ್ರಿಂಟ್. ಆಯಿನ ಪತ್ತ್ ಪುಗರ್ತೆದ  ಲೇಖನೊಲೆಡ್ ಒಂಜಿ ಆದ್ ಆಯ್ಕೆ ಆಂಡ್  ೨೦೨೦. 

೧೯೯೯ಡ್,  ಜಾಂಗ್ "ಮಿಡ್ಲ್ ಬಾಕ್ಸ್" ಪನ್ಪಿನ ಪದನ್ ಒಂಜಿ ಕಂಪ್ಯೂಟರ್ ನೆಟ್ ವರ್ಕಿಂಗ್ ಸಾಧನೊಗು ಸೂಚಿಸವುನ ನಿಟ್ಟಿಡ್ ರಚನೆ ಮಲ್ತೆರ್, ಉಂದು ಒಂಜಿ ನಿಯಮಿತ ಇಂಟರ್ನೆಟ್ ಪ್ರೊಟೊಕಾಲ್ ರೂಟರ್ ಡ್ದ್ ಬೇತೆ ಕಾರ್ಯೊಲೆನ್ ಮಲ್ಪುಂಡು.  ಮಿಡ್ಲ್ ಬಾಕ್ಸ್ ಲೆನ ಉದಾರ್ಮೆಲು ಫೈರ್ ವಾಲ್ ಲು (ಕಂಪ್ಯೂಟಿಂಗ್) ಬೊಕ್ಕ ನೆಟ್ ವರ್ಕ್ ವಿಳಾಸ ಅನುವಾದಕೆರ್. ಅರೆನ ಪದನ್ ಉದ್ಯಮೊಡು ವ್ಯಾಪಕವಾದ್ ಅಳವಡಿಸವೊಂಡುಂಡು. 

೨೦೧೦ಡ್ದ್ ಬೊಕ್ಕ, ಆರ್ ಡೇಟಾ ನೆಟ್ವರ್ಕಿಂಗ್ ದ ಬಹು-ಕ್ಯಾಂಪಸ್ ಸಂಶೋಧನಾ ಯೋಜನೆದ ಮುಖ್ಯಸ್ಥೆರಾದ್ ಉಲ್ಲೆರ್. 

## ಪ್ರಶಸ್ತಿ ಬೊಕ್ಕ ಗೌರವೊಲು
೨೦೦೬ಡ್, ಜಾಂಗ್ ನ್ ಪ್ಯಾಕೆಟ್ ಸ್ವಿಚ್ಡ್ ನೆಟ್ ವರ್ಕ್ ಲೆಡ್ ವಾಸ್ತುಶಿಲ್ಪ ಬೊಕ್ಕ ಸಿಗ್ನಲಿಂಗ್ ಪ್ರೋಟೋಕಾಲ್ ಲೆಗ್ ಕೊಡುಗೆ ಕೊರ್ನ ಕಾರಣೊಗು ಸೊಸೈಟಿ ಫಾರ್ ಕಂಪ್ಯೂಟಿಂಗ್ ಮೆಷಿನರಿ ಬೊಕ್ಕ ಇನ್ಸ್ಟಿಟ್ಯೂಟ್ ಆಫ್ ಎಲೆಕ್ಟ್ರಿಕಲ್ ಅಂಡ್ ಎಲೆಕ್ಟ್ರಾನಿಕ್ಸ್ ಎಂಜಿನಿಯರ್ಸ್ ರಡ್ಡೆಟ್ ಲಾ ಫೆಲೋ ಆದ್ ಮಲ್ತೆರ್.  

೨೦೦೯ಡ್, ಆರ್ ಐಇಇಇ ಇಂಟರ್ನೆಟ್ ಪ್ರಶಸ್ತಿನ್ ಗೆಂದಿಯೆರ್. 

೨೦೧೨ಡ್, ಆರ್ ಒರ್ತಿ  ಪೋಸ್ಟ್ ಡಾಕ್ಟರಲ್ ಫೆಲೋ ಪಂಡ್ದ್ ಪುದರ್ ಪಡೆಯೆರ್. 

೨೦೧೪ಡ್, ಜಾಂಗ್ ನ್ ನೋಟೆಬಲ್ ವುಮೆನ್ ಇನ್ ಕಂಪ್ಯೂಟಿಂಗ್ ಕಾರ್ಡ್ ಡ್ ತೋಜಿದ್ ಬತ್ತೆರ್..  ತಂತ್ರಜ್ಞಾನ ಕ್ಷೇತ್ರೊಡು ೫೪ ಗಮನಾರ್ಹ. ಪೊಂಜೊಲೆನ್ ತೋಜಾವುನ ಕಾರ್ಡ್ ಲೆನ ಪ್ಯಾಕ್ ಡ್ ನಾಲ್ ವಜ್ರೊಲೆದ‌ ಮಿತ್ತ್ ಅರೆನ ಚಿತ್ರ ತೋಜಿದ್ ಬತ್ತ್ಂಡ್. 

೨೦೨೦ಡ್, ಆರ್ ೨೦೨೦ ಸಿಗ್ಕಾಮ್ ಲೈಫ್ ಟೈಮ್ ಅಚಿವ್ಮೆಂಟ್ ಪ್ರಶಸ್ತಿನ್ ಗೆಂದಿಯೆರ್,  ಬೊಕ್ಕ ೨೦೨೧ಡ್, ಆರೆನ್ ಇಂಟರ್ನೆಟ್ ಹಾಲ್ ಆಫ್ ಫೇಮ್ ಗ್ ಸೇರ್ಸಾಯೆರ್. 

೨೦೨೫ಡ್, ಆರ್ ನ್ಯಾಷನಲ್ ಅಕಾಡೆಮಿ ಆಫ್ ಎಂಜಿನಿಯರಿಂಗ್ ಗ್ ಆಯ್ಕೆ ಆಯೆರ್. 

## ಉಲ್ಲೇಖೊಲು

ವರ್ಗೊ:ಪರಿಶೀಲಿಸಂದಿನ ಅನುವಾದೊಲು ಇಪ್ಪುನ ಪುಟೊಕುಲು
ವರ್ಗೊ:ಸ್ತ್ರೀವಾದೊ ಬುಕ್ಕೊ ಜಾನಪದೊ 2026
ವರ್ಗೊ: ಸ್ಪ್ರಿಂಗ್ ಮಂತ್ ಎಡಿಟ್-ಅಥಾನ್